AIŠKINAMASIS RAŠTAS

DĖL MOLĖTŲ RAJONO SAVIVALDYBĖS ŽEMĖS PATIKĖTINIO SUTIKIMO DĖL TERITORIJŲ, KURIOSE TAIKOMOS SPECIALIOSIOS ŽEMĖS NAUDOJIMO SĄLYGOS, NUSTATYMO IŠDAVIMO IR SAVIVALDYBĖS ŽEMĖS PATIKĖTINIO PATIRIAMŲ NUOSTOLIŲ DYDŽIO APSKAIČIAVIMO IR ATLYGINIMO TVARKOS APRAŠO PATVIRTINIMO

**1. Parengto tarybos sprendimo projekto tikslai ir uždaviniai**

Molėtų rajono savivaldybės tarybos sprendimo tikslas yra patvirtini Molėtų rajono savivaldybės žemės patikėtinio sutikimo dėl teritorijų, kuriose taikomos specialiosios žemės naudojimo sąlygos, nustatymo išdavimo ir savivaldybės žemės patikėtinio patiriamų nuostolių dydžio apskaičiavimo ir atlyginimo tvarkos aprašą.

**2. Šiuo metu esantis teisinis reglamentavimas**

Lietuvos Respublikos specialiųjų žemės naudojimo sąlygų įstatymo 7 straipsnio 1 dalis nurodo, kad teritorijos, kuriose taikomos specialiosios žemės naudojimo sąlygos, nustatomos gavus į šias teritorijas patenkančio Nekilnojamojo turto registre įregistruoto žemės sklypo savininko, valstybinės ar savivaldybės žemės patikėtinio, o kai žemės sklypas nesuformuotas, – valstybinės žemės patikėtinio rašytinį sutikimą dėl šiame įstatyme nurodytos teritorijos (teritorijų) nustatymo. Lietuvos Respublikos specialiųjų žemės naudojimo sąlygų įstatymo 7 straipsnio 5 dalis nurodo, kad savivaldybės žemės patikėtinio sutikimas duodamas savivaldybės tarybos nustatyta tvarka. Kai dėl teritorijų, kuriose taikomos specialiosios žemės naudojimo sąlygos, nustatymo buvo gautas savivaldybės žemės patikėtinio sutikimas, jo patiriamų nuostolių dydis apskaičiuojamas ir šie nuostoliai atlyginami savivaldybės tarybos nustatyta tvarka.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės. Bus įgyvendintos Lietuvos Respublikos specialiųjų žemės naudojimo sąlygų įstatymo nuostatos.

Neigiamų pasekmių nėra.

**4. Priemonės sprendimui įgyvendinti**

Molėtų rajono savivaldybės žemės patikėtiniai savo valdymo organų sprendimus išduoda sutikimus dėl teritorijų, kuriose taikomos specialiosios žemės naudojimo sąlygos, nustatymo.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio sprendimui įgyvendinti nėra.

**6.Vykdytojai, įvykdymo terminai**

Sprendimu patvirtintu tvarkos aprašu vadovaujasi suinteresuoti asmenys, norėdami gauti Molėtų rajono savivaldybės žemės patikėtinių sutikimus bei minėti patikėtinai, išduodami sutikimus.